Document ID: 31999R1636

31999R1636
L 194/17
SLUŽBENI LIST EUROPSKE UNIJE
26.07.1999.
UREDBA KOMISIJE (EZ) br. 1636/1999
od 26. srpnja 1999.
o odobrenju novih dodataka hrani za životinje korištenih u hrani za životinje
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 1411/1999 (2), a posebno njezine članke 9.j i 3.,
(1)
budući da Direktiva 70/524/EEZ predviđa da novi dodaci hrani za životinje ili korištenje dodataka hrani za životinje mogu biti odobreni uzimajući u obzir znanstveni i tehnički napredak;
(2)
budući da se Direktivom Vijeća 93/113/EZ od 14. prosinca 1993. o korištenju i prodaji enzima, mikroorganizama i njihovih pripravaka u hranidbi životinja (3), kako je zadnje izmijenjena Direktivom 97/40/EZ (4), odstupajući od Direktive 70/524/EEZ, ovlašćuje države članice da privremeno odobre korištenje i stavljanje na tržište enzima, mikroorganizama i njihovih pripravaka;
(3)
budući da se privremeno odobrenje novih dodataka hrani za životinje ili korištenje dodataka hrani za životinje može dati ukoliko, u količini dozvoljenoj u hrani za životinje, nemaju štetni učinak na zdravlje ljudi ili životinja ili na okoliš, niti štete potrošaču izmjenom karakteristika proizvoda životinjskog podrijetla, ukoliko se njihova prisutnost u hrani za životinje može kontrolirati te ukoliko je razumno pretpostaviti da, u svjetlu dostupnih podataka, ima povoljan učinak na karakteristike hrane za životinje ili proizvoda životinjskog podrijetla kada se ugradi u takvu hranu za životinje;
(4)
budući da se odredbe Direktive Vijeća 89/391/EEZ od 12. lipnja 1989. (5) o uvođenju mjera za poticanje poboljšanja sigurnosti i zdravlja radnika na radu te njezine relevantne pojedinačne direktive, a posebno Direktiva Vijeća 90/679/EEZ od 26. studenoga 1990. o zaštiti radnika od rizika povezanih s izlaganjem biološkim agensima na radu (6), kako je zadnje izmijenjena Direktivom 97/65/EZ (7), u potpunosti mogu primijeniti na korištenje i rukovanje dodacima hrani za životinje od strane radnika;
(5)
budući da je po ispitivanju spisa koje su države članice predočile u skladu s člankom 3. Direktive 93/113/EZ razvidno da se određeni broj pripravaka iz funkcionalne skupine enzima i mikroorganizama može privremeno odobriti;
(6)
budući da je Znanstveni odbor za hranidbu životinja dao povoljno mišljenje u vezi s neškodljivošću tih pripravaka;
(7)
budući da su mjere predviđene u ovoj Uredbi u skladu s mišljenjem Stalnog odbora za hranu za životinje,
DONIJELA JE OVU UREDBU:
Članak 1.
Pripravci iz funkcionalne skupine „Enzimi”, navedeni u Prilogu I. ovoj Uredbi mogu se, u skladu s Direktivom 70/524/EEZ, u hranidbi životinja odobriti kao dodatak hrani za životinje pod uvjetima navedenima u tom Prilogu.
Članak 2.
Pripravak iz funkcionalne skupine „Mikroorganizmi”, naveden u Prilogu II. ovoj Uredbi, može se, u skladu s Direktivom 70/524/EEZ, u hranidbi životinja odobriti kao dodatak hrani za životinje pod uvjetima navedenima u tom Prilogu.
Članak 3.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 26. srpnja 1999.

Labels: 3
9
17
6